CELEX: 32014R0479
Language: sl
Date: 2014-05-12 00:00:00
Title: Izvedbena uredba Sveta (EU) št. 479/2014 z dne 12. maja 2014 o izvajanju Uredbe (ES) št. 560/2005 o uvedbi določenih posebnih omejevalnih ukrepov zoper nekatere osebe in subjekte glede na razmere v Slonokoščeni obali

13.5.2014   
            
            
               SL
            
            
               Uradni list Evropske unije
            
            
               L 138/3
            
         IZVEDBENA UREDBA SVETA (EU) št. 479/2014
   z dne 12. maja 2014
   o izvajanju Uredbe (ES) št. 560/2005 o uvedbi določenih posebnih omejevalnih ukrepov zoper nekatere osebe in subjekte glede na razmere v Slonokoščeni obali
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 560/2005 z dne 12. aprila 2005 o uvedbi določenih posebnih omejevalnih ukrepov zoper nekatere osebe in subjekte glede na razmere v Slonokoščeni obali (1) ter zlasti člena 11a(2) Uredbe,
   ob upoštevanju naslednjega:
   
               (1)
            
            
               Svet je 12. aprila 2005 sprejel Uredbo (ES) št. 560/2005.
            
         
               (2)
            
            
               Svet je pregledal seznam iz Priloge IA k Uredbi (ES) št. 560/2005 v skladu s členom 11a(6) navedene uredbe.
            
         
               (3)
            
            
               Svet je ugotovil, da za eno osebo ni več razlogov, da bi ostala na seznamu iz Priloge IA k Uredbi (ES) št 560/2005.
            
         
               (4)
            
            
               Poleg tega bi bilo treba posodobiti podatke o dveh osebah s seznama iz Priloge IA k Uredbi (ES) št 560/2005.
            
         
               (5)
            
            
               Uredbo (ES) št. 560/2005 bi bilo zato treba ustrezno spremeniti –
            
         SPREJEL NASLEDNJO UREDBO:
   Člen 1
   Priloga IA k Uredbi (ES) št. 560/2005 se spremeni, kot je določeno v Prilogi k tej uredbi.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 12. maja 2014
      
         
            Za Svet
         
         
            Predsednica
         
         C. ASHTON
      
   
   
      (1)  UL L 95, 14.4.2005, str. 1.
   
      PRILOGA
      Priloga IA k Uredbi (ES) št. 560/2005 se spremeni:
      
                  I.
               
               
                  Vnos za naslednjo osebo se nadomesti z naslednjim:
                  
                               
                           
                           
                              Ime (in morebitni vzdevki)
                           
                           
                              Podatki za ugotavljanje istovetnosti
                           
                           
                              Razlogi za uvrstitev na seznam
                           
                        
                              4.
                           
                           
                              Marcel Gossio
                           
                           
                              rojen 18. februarja 1951 v Adjaméju.
                              Številka potnega lista: 08AA14345 (predvidoma potekel 6. oktobra 2013)
                           
                           
                              Zanj je bil izdan mednarodni nalog za prijetje. Vpleten v nezakonito prilastitev državnih sredstev ter financiranje in oboroževanje milic.
                              Ključna oseba pri financiranju Gbagbojevega klana in milic. Poleg tega je eden od osrednjih akterjev nezakonite trgovine z orožjem.
                              Zaradi znatnih sredstev, ki si jih je prilastil, in poznavanja ilegalnih omrežij za oboroževanje še vedno predstavlja grožnjo za stabilnost in varnost Slonokoščene obale.
                           
                        
            
                  II.
               
               
                  Vnos za naslednjo osebo se preimenuje z naslednjim:
                  „Justin Koné Katina“ se nadomesti z „Justin Koné Katinan“
               
            
                  III.
               
               
                  Vnos za naslednjo osebo se črta:
                  Oulaï Delafosse